110.200 - Lescha davart la divisiun dal chantun Grischun en regiuns    110.200   Lescha davart la divisiun dal chantun Grischun en regiuns  dals 23-04-2014 (versiun dals 01-01-2016)  Il cussegl grond dal chantun Grischun1),  sa basond sin ils art. 31 e 68 da la constituziun chantunala2)), suenter avair gì invista da la missiva da la regenza dals 14 da schaner 20143),  concluda:  Art.  1 Divisiun4)  1 Las vischnancas vegnan attribuidas a las regiuns sco suonda: 1. Regiun Alvra:  a) vischnancas d'Alvra, Bergün Filisur, Lantsch, Schmitten, Surses, Vaz. b) Lieu principal: Alvra  2. Regiun Bernina: a) vischnancas da Brusio e Puschlav. b) Lieu principal: Puschlav  3. Regiun Engiadina bassa / Val Müstair: a) vischnancas da Samignun, Scuol, Val Müstair, Valsot, Zernez. b) Lieu principal: Scuol  4. Regiun Plaun: a) vischnancas da Domat, Favugn, Flem, Panaduz, Razén, Trin, Tumein. b) Lieu principal: Domat  5. Regiun Landquart: a) vischnancas da Fläsch, Jenins, Landquart, Maiavilla, Malans, Trimmis,   Vaz sut, Zizers. b) Lieu principal: Landquart  1) PCG 2013/2014, 638 2) DG 110.100 3) pagina 757 4) Il stadi e las designaziuns da las vischnancas vegnan adattads mintga onn nunformalmain   confurm a las fusiuns da vischnancas.  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   110.200    6. Regiun Malögia: a) vischnancas  da  Bever,  Bregaglia,  La  Punt  Chamues-ch,  Madulain,   Puntraschigna,  Samedan,  S-chanf,  Schlarigna,  Segl,  Silvaplauna,  San  Murezzan, Zuoz.  b) Lieu principal: Samedan 7. Regiun Moesa:  a) vischnancas da Buseno,  Calanca,  Cama,  Castaneda,  Grono,  Lostallo,  Mesauc, Rossa, Roveredo, San Vittore, Soazza, Sta. Maria i.C..  b) Lieu principal: Roveredo 8. Regiun Plessur:  a) vischnancas d'Arosa, Cuira, Churwalden, Tschiertschen-Praden. b) Lieu principal: Cuira  9. Regiun Partenz / Tavau: a) vischnancas da Claustra, Cunter en il Partenz, Fideris, Furna, Grüsch,   Jenaz, Küblis, Luzein, Schiers, Seewis, Tavau. b) Lieu principal: Claustra  10. Regiun Surselva: a) vischnancas  da  Breil,  Falera,  Glion,  Laax,  Lumnezia,  Medel   (Lucmagn),  Mustér,  Sagogn,  Schluein,  Sumvitg,  Sursaissa  Mundaun,  Trun, Tujetsch, Val S. Pieder, Val Stussavgia.  b) Lieu principal: Glion 11. Regiun Viamala:  a) vischnancas  d'Andeer,  Avras,  Cazas,  Farera,  Farschno,  Flearda,  Giuvaulta,  Masagn,  Muntogna  da  Schons,  Runtgaglia,  Scharàns,  Seglias,  Sufers,  Tschappina,  Tumleastga,  Tusaun,  Urmagn,  Valragn,  Ziràn-Reschen.  b) Lieu principal: Tusaun  Art.  2 Fusiuns da vischnancas 1 A tge regiun che vischnancas che fusiuneschan appartegnan, sto vegnir reglà en la  cunvegna da fusiun.  Art.  3 Archivs 1 Las regiuns èn obligadas da metter a disposiziun localitads d'archiv adattadas per   surpigliar ils archivs dals circuls schliads. 2 Tras in conclus da la conferenza da las presidentas e dals presidents po la regiun er   porscher  questas  archivalias  a  l'archiv  dal  stadi  per  las  laschar  conservar  duraivlamain. 3 Ils ultims organs dals circuls èn responsabels ch'ils documents vegnian archivads e   surdads confurm a l'urden.  2       110.200   Art.  4 Meds da lavur, mobigliar e bains immobigliars 1 Ils circuls ed ils districts surlaschan gratuitamain a la regiun ils meds da lavur sco  er il mobigliar ch'èn avant maun il mument da la surdada e che vegnan duvrads da la  regiun. 2 Cur che questa lescha entra en vigur, passan ils bains immobigliars ed ils dretgs   reals limitads, ch'èn en proprietad dals circuls e dals districts e che vegnan duvradas  da  la  regiun  respectiva per  ademplir  las  incumbensas,  senza  indemnisaziun  a  la   regiun. L'inscripziun en il register funsil vegn fatga gratuitamain sin annunzia da la  regiun. 3 Ils  ulteriurs  bains  immobigliars  e  dretgs  reals  limitads  dals  circuls  vegnan  surpigliads da las vischnancas dals circuls en la proporziun, en la quala ellas avessan  gì da sa participar ad in deficit dal circul il mument da sia schliaziun. La proprietad  mida, cur che questa lescha entra en vigur. Las vischnancas participadas surpiglian  ils  bains  immobigliars  en  lur  proprietad  collectiva  (societad  simpla).  Las  vischnancas pon  er  tscherner  in'autra  soluziun.  L'inscripziun  en il  register  funsil  vegn fatga gratuitamain sin annunzia da las vischnancas dals circuls. 4 Sch'il  circul  u  il  district  e  la  regiun  na  chattan  nagina  enclegientscha  davart  l'attribuziun  da  bains  immobigliars  e  da  dretgs  reals  limitads,  decida  la  regenza  definitivamain.  Art.  5 Facultad ed obligaziuns 1 Las  activas  ch'èn  avant  maun  cur  ch'ils  circuls  vegnan  schliads  passan  automaticamain a las vischnancas dals circuls en la proporziun,  en la quala ellas  avessan gì da sa participar ad in deficit. Las vischnancas han il dretg da far valair  dabuns dals circuls er tras plant. 2 Las vischnancas dals circuls schliads stattan bunas per obligaziuns dals circuls en  la dimensiun da lur quota da deficit.  In eventual dretg da prender regress sin ils   organs dals circuls schliads passa a las vischnancas en la dimensiun da lur quota. 3 Almain il  quint  per  l'ultim onn dals  circuls  schliads vegn prendì  giu da quella  regiun, a la quala è vegnida attribuida la gronda part dal territori da las vischnancas  dals circuls. 4 Er suenter il mument ch'ils circuls èn vegnids schliads, èn ils ultims organs dals  circuls  responsabels  che  las  lavurs  da  schliaziun  vegnian  manadas  a  fin  conscienziusamain.  Els  èn  autorisads  ed  obligads  da  far  ils  acts  giuridics  e  las  decleraziuns ch'i dovra per quest intent.  Art.  6 Aboliziun dal dretg vertent 1 Cun l'entrada en vigur da questa lescha vegn abolida la lescha davart la divisiun dal  chantun Grischun en districts e circuls dals 12 da mars 2000. 2 Uschè ditg ch'ils districts ed ils circuls existan, valan per els las disposiziuns che  valevan il di avant che la divisiun dal chantun en regiuns è entrada en vigur.   3     110.200    Art.  7 Entrada en vigur 1 La regenza fixescha il termin che questa lescha entra en vigur1).  1) mess en vigur cun CR dals 13 da schaner 2015 per il 1. da schaner 2016  4       110.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-04-2014 01-01-2016 relasch emprima versiun 2015-005   5     110.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-04-2014 01-01-2016 emprima versiun 2015-005  6     	Art. 1 Divisiun) 	Art. 2 Fusiuns da vischnancas 	Art. 3 Archivs 	Art. 4 Meds da lavur, mobigliar e bains immobigliars 	Art. 5 Facultad ed obligaziuns 	Art. 6 Aboliziun dal dretg vertent 	Art. 7 Entrada en vigur  		2021-06-24T17:37:32+0200 	"7001 Chur" 	"Gesetzessammlung Kanton Graubünden"